Independence Day 2020: लाल किले पर स्वतंत्रता दिवस समारोह के लिए की गई ‘ड्रेस रिहर्सल’, देखिए तस्वीरें
दिल्ली के लाल किले पर 74वें स्वतंत्रता दिवस समारोह के लिए गुरुवार (13 अगस्त) को 'फुल ड्रेस रिहर्सल' की गई। थलसेना, वायुसेना और नौसेना के जवानों ने मुगल काल में बने इस किले में मार्च किया।
नयी दिल्ली। दिल्ली के लाल किले पर 74वें स्वतंत्रता दिवस समारोह के लिए गुरुवार (13 अगस्त) को 'फुल ड्रेस रिहर्सल' की गई। थलसेना, वायुसेना और नौसेना के जवानों ने मुगल काल में बने इस किले में मार्च किया। पुलिस ने बताया कि सुबह सात बजे से सुबह नौ बजे तक फुल ड्रेस रिहर्सल की गई। पुलिस उपायुक्त (उत्तर) मोनिका भारद्वाज ने कहा, 'सुरक्षा कर्मी तड़के तीन बजे पहुंचे। प्रधानमंत्री के वाहनों का काफिला सुबह सात बजकर 18 मिनट पर पहुंचा। रिहर्सल सुबह करीब नौ बजे सफलतापूर्वक समाप्त हो गई।' Image Source : PTIDress rehearsal for Independence Day 2020एक वरिष्ठ पुलिस अधिकारी ने बताया कि प्रधानमंत्री का वाहनों का काफिला परिसर पर देरी से पहुंचा था। रिहर्सल के मद्देनजर सुरक्षा के कड़े प्रतिबंध किए गए थे और यातायात प्रतिबंध लगाए गए थे। स्वतंत्रता दिवस समारोह के पहले लाल किले को आमजन के लिए पहले की बंद कर दिया गया है। दिल्ली पुलिस ने स्वतंत्रता दिवस समारोह और ड्रेस रिहर्सल से पहले यात्रा परामर्श जारी किया था, ताकि राष्ट्रीय राजधानी में वाहनों का सुरक्षित और सुगम आवागमन सुनिश्चित किया जा सके। Image Source : PTIDress rehearsal for Independence Day इससे पहले, दिल्ली पुलिस ने यहां लाल किले पर आयोजित स्वतंत्रता दिवस समारोह के लिए आमंत्रित लोगों को सलाह दी थी कि उन्हें यदि कार्यक्रम से पहले दो सप्ताह में कोविड-19 का कोई लक्षण महसूस हुआ है, तो वे कार्यक्रम में हिस्सा लेने से परहेज करें। पुलिस ने आमंत्रित लोगों से यह भी अनुरोध किया कि वे गृह मंत्रालय और स्वास्थ्य मंत्रालय द्वारा जारी कोविड-19 से संबंधित दिशानिर्देशों का लाल किले पर स्वतंत्रता दिवस समारोह के दौरान पालन करें। Image Source : PTIDress rehearsal for Independence Day celebrations held at Red Fortपुलिस ने बताया कि इस अवसर पर लाल किले पर लगभग 4,000 सुरक्षाकर्मी तैनात होंगे और वे एक दूसरे से दूरी बनाये रखेंगे। स्वतंत्रता दिवस पर लाल किले पर गार्ड ऑफ ऑनर का हिस्सा होने वाले 350 से अधिक दिल्ली पुलिसकर्मियों को एहतियात के तौर पर पृथक-वास में भेजा गया है।